खेल इंडिया ट्रस्ट
खेल इंडिया ट्रस्ट बडौत में शुरू किया गया एक ऐसा ट्रस्ट हैं जो भिन्न भिन्न प्रकार के खेलो से जुड़े खिलाडियों को प्रोत्साहित करने हेतु एवं नौजवान पीढ़ी को खेल सभ्यता से जोड़ने हेतु बनाया गया हैं। जुलाई 2016 से इस ट्रस्ट की शुरुआत, ट्रस्ट के अध्यक्ष भगत सिंह तोमर ने की। भगत सिंह तोमर स्वयं राष्ट्रिय स्तर के रायफल शूटिंग खेल के खिलाडी रह चुके हैं। खेल इंडिया ट्रस्ट निशानेबाजी, तीरंदाजी, वुशु और कबड्डी जैसे खेलो में खिलाडियों को प्रोत्साहित कर रहा हैं। पिछले साल, सितम्बर माह में खेल इंडिया ट्रस्ट की प्रबंधन समिति ने चार होनहार निशानेबाजों को गोद लेकर उनकी प्रतिभा को तराशने का निर्णय लिया। सितम्बर 2016 में बड़ौत राइफल क्लब पर आयोजित कार्यक्रम में दर्जनों आवेदनों में से चार निशानेबाजों का चयन किया गया।